Έλεν ΝτιΤζένερις

Η Έλεν Λι ΝτιΤζένερις (Ellen Lee DeGeneres, 26 Ιανουαρίου 1958) είναι Αμερικανίδα ηθοποιός και παρουσιάστρια. Παρουσίαζε το talk show The Ellen DeGeneres Show από το 2003 έως το 2022.

Η ΝτιΤζένερις έχει παρουσιάσει τα Βραβεία Όσκαρ το 2007, τα Βραβεία Όσκαρ το 2014 και τα Βραβεία Έμμυ. Ως ηθοποιός έχει πρωταγωνιστήσει στις ταινίες Mr. Wrong (1996), EDtv (1999) και The Love Letter (1999) και έχει δανείσει τη φωνή της στη Ντόρι στην ταινία κινουμένων σχεδίων Ψάχνοντας τον Νέμο (Finding Nemo, 2003) της Disney-Pixar, για την οποία κέρδισε Saturn Award β' γυναικείου ρόλου και είναι η πρώτη και η μοναδική φορά που ερμηνεία φωνής βραβεύτηκε με Saturn Award. Ήταν κριτής στο American Idol για μία χρονιά και έχει πρωταγωνιστήσει σε δύο κωμικές σειρές, στο Ellen από το 1994 μέχρι το 1998 και στο The Ellen Show από το 2001 μέχρι το 2002. Κατά τη διάρκεια της τέταρτης σεζόν του Ellen το 1997, η ΝτιΤζένερις παραδέχτηκε ότι είναι λεσβία σε συνέντευξή της στην εκπομπή της Όπρα Γουίνφρεϊ. Λίγο αργότερα, ο χαρακτήρας της, Έλεν Μόργκαν επίσης παραδέχτηκε στο θεραπευτή της που υποδύθηκε η Γουίνφρεϊ ότι είναι ομοφυλόφιλη. Η Έλεν λόγω της δήλωσης της έχασε την δουλεία της, μετά από κάποια χρόνια επανήλθε στο προσκήνιο και πλέον έχει μια από τις πιο επιτυχημένες εκπομπές. Η Έλεν εκτός από τις ξεκαρδιστικές εκπομπές που κάνει έχει βοηθήσει πολύ τη ΛΟΑΤ κοινότητα. Πλέον θεωρείται η πιο επιτυχημένη ομοφυλόφιλη σε όλο το κόσμο. Από το 2008 είναι νυμφευμένη με την Πόρσια ντε Ρόσι,  ηθοποιό και μοντέλο αυστραλιανής καταγωγής. Η Έλεν έχει δηλώσει πως δεν επιθυμούν να αποκτήσουν παιδιά.

Έχει κερδίσει 13 Έμμυ και πολλά άλλα βραβεία για τη δουλειά της σε φιλανθρωπικούς σκοπούς ενώ έχει βρεθεί τρεις φορές υποψήφια για Χρυσή Σφαίρα.

Το 2020, έγινε η δεύτερη που τιμήθηκε ποτέ με το Βραβείο Carol Burnett για τη συμβολή της στην τηλεόραση.

Η ΝτεΤζένερις έχει επίσης κυκλοφορήσει αρκετές ειδικές εκπομπές stand-up, όπως οι σειρές The Beginning (2000) και Here and Now (2003) του HBO, καθώς και οι σειρές Relatable (2018) και For Your Approval (2024) του Netflix. Είναι ευρέως αναγνωρισμένη για την παρουσία της σε σημαντικές τελετές απονομής βραβείων, όπως τα βραβεία Όσκαρ , τα βραβεία Grammy και τα βραβεία Primetime Emmy.Εκτός από την ψυχαγωγία, η ΝτεΤζένερις έχει γράψει τέσσερα βιβλία και ίδρυσε τη δισκογραφική εταιρεία eleveneleven και την εταιρεία παραγωγής A Very Good Production . Λανσάρισε επίσης την lifestyle μάρκα ED Ellen DeGeneres , η οποία προσφέρει ρούχα, είδη σπιτιού και προϊόντα για κατοικίδια.

 Παραπομπές 

 Εξωτερικοί σύνδεσμοι 

 Έλεν ΝτιΤζένερις στο IMDb

Κατηγορία:Αμερικανοί τηλεπαρουσιαστές
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής